Διάταξη του Δικαστηρίου (ένατο τμήμα) της 17ης Ιανουαρίου 2023 – TBI Bank
(Υπόθεση C‑379/21) (1)
«Προδικαστική παραπομπή – Άρθρο 53, παράγραφος 2, και άρθρο 99 του Κανονισμού Διαδικασίας του Δικαστηρίου – Καταναλωτική πίστη – Οδηγία 93/13/ΕΟΚ – Άρθρο 6, παράγραφος 1 – Καταχρηστικές ρήτρες – Άρνηση εκδόσεως διαταγής άμεσης καταβολής σε περίπτωση αξιώσεως απορρέουσας από καταχρηστική ρήτρα – Συνέπειες από τον καταχρηστικό χαρακτήρα συμβατικής ρήτρας – Υποδείξεις ιεραρχικά ανώτερου δικαστηρίου οι οποίες δεν λαμβάνουν υπόψη τις εν λόγω συνέπειες»
1.      Προδικαστικά ερωτήματα – Αρμοδιότητα του Δικαστηρίου – Όρια – Γενικά ή υποθετικά ερωτήματα – Ερώτημα το οποίο είναι θεωρητικό και εντελώς υποθετικό σε σχέση με το αντικείμενο της διαφοράς της κύριας δίκης – Απαράδεκτο
(Άρθρο 267 ΣΛΕΕ)
(βλ. σκέψεις 23, 25, 26)
2.      Προστασία των καταναλωτών – Καταχρηστικές ρήτρες των συμβάσεων που συνάπτονται με καταναλωτές – Οδηγία 93/13 – Διαδικασία για την έκδοση διαταγής πληρωμής – Καταναλωτής ο οποίος δεν μετέχει στη διαδικασία έως της εκδόσεως διαταγής πληρωμής – Υποχρέωση του εθνικού δικαστή να λάβει υπόψη τις έννομες συνέπειες οι οποίες απορρέουν από τον καταχρηστικό χαρακτήρα ρήτρας – Αίτηση εκδόσεως διαταγής πληρωμής εν μέρει ερειδόμενη επί της εν λόγω ρήτρας – Εν μέρει απόρριψη της αιτήσεως από τον εθνικό δικαστή – Προϋποθέσεις – Εξακολούθηση της ισχύος της συμβάσεως – Διάκριση των αξιώσεως οι οποίες απορρέουν από την καταχρηστική ρήτρα σε σχέση με τις λοιπές αξιώσεις της ίδιας αιτήσεως – Έλεγχος βαρύνων τα εθνικά δικαστήρια
(Οδηγία 93/13 του Συμβουλίου, άρθρο 6 § 1)
(βλ. σκέψεις 29-31, 33-35, διατακτ. 1)
3.      Προστασία των καταναλωτών – Καταχρηστικές ρήτρες των συμβάσεων που συνάπτονται με καταναλωτές – Οδηγία 93/13 – Διαπίστωση του καταχρηστικού χαρακτήρα ρήτρας – Περιεχόμενο – Υποχρέωση του εθνικού δικαστή να δεχθεί την αίτηση εκδόσεως διαταγής πληρωμής στο σύνολό της και να προβεί στην έκδοση διαταγής άμεσης καταβολής – Υποχρέωση του ίδιου δικαστή να μην εφαρμόσει τιςπροερχόμενες από ιεραρχικά ανώτερο δικαστήριο υποδείξεις οι οποίες είναι αντίθετες προς το δίκαιο της Ένωσης
(Οδηγία 93/13 του Συμβουλίου, άρθρο 6 § 1)
(βλ. σκέψεις 37-40, διατακτ. 2)
Διατακτικό
1)
Το άρθρο 6, παράγραφος 1, της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές,
έχει την έννοια ότι:
το εθνικό δικαστήριο, όταν επιλαμβάνεται αιτήσεως εκδόσεως διαταγής πληρωμής και εφόσον ο ενδιαφερόμενος οφειλέτης-καταναλωτής δεν μετέχει στη διαδικασία μέχρι την έκδοση της διαταγής πληρωμής, υποχρεούται αυτεπαγγέλτως να μην εφαρμόσει καταχρηστική ρήτρα της συμβάσεως καταναλωτικού δανείου που έχει συναφθεί μεταξύ του εν λόγω καταναλωτή και του οικείου επαγγελματία, επί της οποίας θεμελιώνεται μέρος της προβαλλόμενης απαιτήσεως. Στην περίπτωση αυτή, το εθνικό δικαστήριο έχει την ευχέρεια να απορρίψει εν μέρει την αίτηση εκδόσεως διαταγής πληρωμής, υπό την προϋπόθεση, αφενός, ότι η σύμβαση μπορεί να εξακολουθήσει να ισχύει χωρίς άλλη τροποποίηση, αναθεώρηση ή συμπλήρωση, ζήτημα το οποίο εναπόκειται στο εθνικό δικαστήριο να εξακριβώσει, και, αφετέρου, ότι οι απορρέουσες από την εν λόγω ρήτρα αξιώσεις μπορούν να διαχωρισθούν από τις λοιπές αξιώσεις της ίδιας αιτήσεως.
2)
Το άρθρο 6, παράγραφος 1, της οδηγίας 93/13
έχει την έννοια ότι:
αντιτίθεται στο να δεσμεύεται από τις νομικές εκτιμήσεις και τις υποδείξεις ιεραρχικά ανώτερου δικαστηρίου, κατά τα οριζόμενα στο εθνικό δικονομικό δίκαιο, το εθνικό δικαστήριο το οποίο καλείται να αποφανθεί επί της υποθέσεως κατόπιν αναπομπής της ενώπιόν του από ιεραρχικά ανώτερο δικαστήριο, εφόσον το κατώτερο δικαστήριο εκτιμά, λαμβάνοντας υπόψη την ερμηνεία την οποία ζήτησε από το Δικαστήριο, ότι οι εν λόγω εκτιμήσεις και υποδείξεις δεν λαμβάνουν υπόψη τις έννομες συνέπειες από τον καταχρηστικό χαρακτήρα ρήτρας περιεχόμενης σε σύμβαση καταναλωτικού δανείου.
1 ΕΕ C 368 της 13.9.2021.